Vallerødskolen har brug for DIG !

Der er valg til skolebestyrelsen dette forår. Hvis du har interesse ikke bare i dit eget barns skolegang men hele skolens virke, så har du nu muligheden for at gøre dig gældende i skolebestyrelsens arbejde. Der er valg til skolebestyrelsen dette forår. Valget gælder for de kommende fire skoleår.

Vallerødskolens bestyrelse er et ledende organ for skolen. Her samarbejder forældre, elever, ledelse og personale om udviklingen af skolen. Bestyrelsen behandler mange emner af relevans for skolens elever og hverdag, herunder skolens værdier og principper, kvalitet og resultater af undervisningen, elevernes trivsel, undervisningsdifferentiering, inklusion og skole-hjem-samarbejdet. Bestyrelsen er også høringspart i forhold til skolens budget og kommunens politiske tiltag med betydning for skolen.

Vil du høre mere om bestyrelsens arbejde, så kontakt gerne formand Hans Peter Slente eller et af de øvrige bestyrelsesmedlemmer (link til bestyrelsen på hjemmesiden) – eller skoleleder Michael Geilager.

Der afholdes informationsmøde om valget mandag den 28. marts kl. 19.00.

Frist for at tilkendegive sin interesse er fredag den 6. maj kl. 24.00.

Formand Hans Peter Slente sige: *”Det kan ikke understreges tydeligt nok, hvor vigtigt arbejdet i skolebestyrelsen er som retningspil, opbakning og sparring for skolens ledelse. Skolen bør afspejle forældres og børns behov og forventninger – og løbende udvikle sig i et aktivt samspil med dem. Det er bestyrelsen garant for. Skolens medarbejdere og ledelse gør hver dag et stort arbejde for at fremme vores børns læring og dannelse. Men de kan ikke løfte opgaven alene – selv med de bedste ressourcer og intentioner. Forældrenes engagement er nødvendigt”*